**OSNOVNA ŠKOLA SREDIŠĆE**

ULICA SR NJEMAČKE 2a

10 020 ZAGREB

KLASA: 112-04/25-01/07

URBROJ: 251-739-25-01-4

U Zagrebu, 04. travnja 2025. godine

Na temelju članka 9. Pravilnika o načinu i postupku kojim se svim kandidatima za zapošljavanje u školskim ustanovama osigurava jednaka dostupnost javnim službama pod jednakim uvjetima, vrednovanje kandidata prijavljenih na natječaj, odnosno kandidata koje je uputio Gradski ured kao i odredbe vezane uz sastav posebnog povjerenstva koje sudjeluje u procjeni kandidata a na koji suglasnost daje Gradski ured (*KLASA: 003-05/20-02/01, URBROJ:251-739-20-1)* a vezano uz raspisani natječaj *od 17. ožujka 2025. godine* za zasnivanje radnog odnosa na radnom mjestu **učitelj/ica prirode i biologije na nepuno (26 sati tjedno) određeno radno vrijeme (1 izvršitelj/ica)**, Povjerenstvo za procjenu i vrednovanje kandidata prijavljenih na natječaj objavljuje

**ODLUKU O NAČINU VREDNOVANJA KANDIDATA TE VREMENU, MJESTU, SADRŽAJU I TRAJANJU PROVJERE**

Članak 1.

Sukladno odredbama Pravilnika o načinu i postupku zapošljavanja u Osnovnoj školi Središće

obavit će se vrednovanje kandidata u vidu pisane provjere, a nakon toga ovisno o zadovoljavanju na pisanoj provjeri u vidu usmenog testiranja (intervjua).

Članak 2.

Testiranju mogu pristupiti kandidati koji dođu u zakazano vrijeme i prije testiranja dokažu identitet osobnom iskaznicom ili putovnicom.

Za kandidata koji ne pristupi testiranju smatrat će se da je povukao prijavu i više se neće smatrati kandidatom. Nakon utvrđivanja identiteta, kandidati će pristupiti intervjuu.

Članak 3.

**Vrednovanje kandidata održat će se u srijedu 09. travnja 2025. godine u 09:00h u prostorijama Osnovne škole Središće.**

Članak 4.

Sve kandidate koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja Povjerenstvo poziva na procjenu i vrednovanje objavom obavijesti i uputa na mrežnoj stranici škole. Osobe koje ne ulaze na listu kandidata Škola ne obavještava o razlozima istog.

Članak 5.

Pisanoj provjeri mogu pristupiti samo kandidati s liste kandidata koju utvrđuje Povjerenstvo.

Smatra se da je kandidat zadovoljio na provjeri, ako je ostvario najmanje 60% bodova od ukupnog broja bodova.

Kandidat koji nije zadovoljio na pisanoj provjeri ne ostvaruje pravo na pristup razgovoru.

Kandidat koji nije pristupio najavljenoj pisanoj provjeri više se ne smatra kandidatom.

Rezultate pisane provjere i poziv kandidatima na usmeno testiranje (intervju)objavulje Povjerenstvo na web stranici škole.

Članak 6.

Test sadrži 10 pitanja. Maksimalni broj bodova koje kandidat može postići na testu je 10. Uz svako pitanje iskazan je broj bodova kojima se vrednuje ispravan rezultat. Predviđeno vrijeme za testiranje je 45 minuta. Test se piše isključivo kemijskom olovkom.

Članak 7.

Područja iz kojih će se obaviti pisana provjera odnosno testiranje kandidata:

- Statut Osnovne škole Središće i ostali Opći akti škole (dostupni na web stranici Škole)

- Zakon o odgoju i obrazovanju u osnovnoj i srednjoj školi(„Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23),

- Nastavni plan i program za osnovnu školu (“Narodne novine” br. 102/2006.)

- Odluka o donošenju kurikuluma za nastavni predmet prirode i društva za osnovne škole i gimnazije u Republici Hrvatskoj (“Narodne novine” br. 7/19.)

- Odluka o donošenju kurikuluma za nastavni predmet biologije za osnovne škole i gimnazije u Republici Hrvatskoj (“Narodne novine” br. 7/19.)

- Pravilnik o načinima, postupcima i elementima vrednovanja učenika u osnovnoj i srednjoj školi (“Narodne novine” br. 112/10., 82/19., 43/20., 100/21.)

Članak 8.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Članak 9.

Nakon provedenog razgovora (intervjua) Povjerenstvo utvrđuje rang listu kandidata prema ukupnom broju bodova ostvarenih na usmenom dijelu testiranja.

Članak 10.

Ravnateljica na temelju izvješća o provedenom postupku Povjerenstva predlaže najbolje rangiranog kandidata s liste Povjerenstva za kojeg će zatražiti prethodnu suglasnost Školskog odbora za zasnivanje radnog odnosa. Ako su dva ili više kandidata ostvarili najveći isti broj bodova, ravnateljica predlaže jednog od njih Školskom odboru. Ako dva ili više najbolje rangirana kandidata ostvaruju pravo prednosti pri zapošljavanju prema posebnim propisima ravnateljica predlaže Školskom odboru jednog od tih kandidata.

Članak 11.

Kandidati imaju pravo uvida u natječajnudokumentaciju i rezultate procjene odnosno testiranja te vrednovanja izabranog kandidata s kojim je sklopljen ugovor o radu u skladu s propisima koji reguliraju područje zaštite osobnih podataka.

Uvid u cjelokupnu natječajnu dokumentaciju i rezultate procjene odnosno testiranja te vrednovanja imaju nadležna upravna i nadzorna tijela te sud.

Članak 12.

Ova odluka stupa na snagu danom objave na mrežnoj stranici Škole.

 Povjerenstvo za procjenu i vrednovanje kandidata